ข้อกำหนดข้อกำหนดเกี่ยวกับการจัดสรรที่ดินเพื่อเกษตรกรรมจังหวัดชลบุรีพ.ศ. ๒๕๕๐ อาศัยอำนาจตามมาตรา๑๔ (๑) และมาตรา ๑๖ แห่งพระราชบัญญัติการจัดสรรที่ดิน พ.ศ. ๒๕๔๓คณะกรรมการจัดสรรที่ดินจังหวัดชลบุรี ออกข้อกำหนดการจัดทำแผนผังโครงการและวิธีการในการจัดสรรที่ดินเพื่อเกษตรกรรมโดยความเห็นชอบจากคณะกรรมการจัดสรรที่ดินกลางไว้ ดังต่อไปนี้หมวด ๑บททั่วไป ข้อ๑ ข้อกำหนดนี้เรียกว่าข้อกำหนดเกี่ยวกับการจัดสรรที่ดินเพื่อเกษตรกรรมจังหวัดชลบุรี พ.ศ. ๒๕๕๐ข้อ๒[๑]ข้อกำหนดนี้ให้ใช้บังคับเมื่อพ้นกำหนดสามสิบวัน นับแต่วันถัดจากวันประกาศในราชกิจจานุเบกษาเป็นต้นไปข้อ๓ บรรดาข้อกำหนด ระเบียบ ข้อบังคับหรือคำสั่งอื่นใดที่ขัดหรือแย้งกับข้อกำหนดนี้ให้ใช้ข้อกำหนดนี้แทนข้อ๔ ข้อกำหนดนี้ไม่ใช้บังคับกับการจัดสรรที่ดินเพื่อเกษตรกรรมที่ได้จดทะเบียนแบ่งแยกเป็นแปลงย่อยไว้ก่อนวันที่พระราชบัญญัติการจัดสรรที่ดินพ.ศ. ๒๕๔๓ ใช้บังคับข้อ๕ ในข้อกำหนดนี้ผู้จัดสรร หมายความว่าผู้ขออนุญาตจัดสรรที่ดินเพื่อเกษตรกรรมที่ดินจัดสรร หมายความว่าที่ดินที่ขออนุญาตจัดสรรที่ดินตามข้อกำหนดนี้คณะกรรมการ หมายความว่าคณะกรรมการจัดสรรที่ดินจังหวัดชลบุรีเกษตรกรรม หมายความว่าการเพาะปลูกและการเลี้ยงสัตว์ข้อ๖ ในกรณีที่คณะกรรมการเห็นสมควรเพื่อประโยชน์ในทางเศรษฐกิจและสังคม โดยคำนึงถึงประเภทของการจัดสรรที่ดินที่ตั้งของที่ดิน และการผังเมืองคณะกรรมการจะผ่อนผันการปฏิบัติตามข้อกำหนดนี้เป็นการเฉพาะรายก็ได้การผ่อนผันตามวรรคหนึ่งต้องไม่ต่ำกว่าเกณฑ์มาตรฐานตามประกาศคณะกรรมการจัดสรรที่ดินกลางเรื่อง กำหนดนโยบายจัดสรรที่ดินเพื่อเกษตรกรรมหมวด ๒แผนผัง และวิธีการจัดสรร ข้อ๗ การขออนุญาตจัดสรรที่ดินตามข้อกำหนดนี้ผู้จัดสรรต้องยื่นแผนผัง ดังต่อไปนี้ให้คณะกรรมการพิจารณา(๑) แผนผังสังเขป(๒) แผนผังบริเวณรวม(๓) แผนผังการแบ่งแปลงที่ดิน(๔) แผนผังระบบสาธารณูปโภคและบริการสาธารณะข้อ๘ แผนผังสังเขป ต้องมีรายละเอียดดังต่อไปนี้(๑) ที่ตั้งที่ดินจัดสรร(๒) ลักษณะบริเวณที่ดินโดยรอบ(๓) เส้นทางเข้าออกของที่ดินจัดสรรจากทางหลวงหรือทางสาธารณะภายนอก(๔) การใช้ประโยชน์ในที่ดินภายในเขตผังเมือง ตามกฎหมายว่าด้วยการผังเมืองการใช้ประโยชน์ในที่ดินภายในเขตผังเมืองตาม(๔) ให้ระบุรายละเอียดตามกฎหมายว่าด้วยการผังเมืองและให้แสดงที่ตั้งของที่ดินจัดสรรในแผนผังของผังเมืองรวมนั้นข้อ๙ แผนผังบริเวณรวม ต้องมีรายละเอียดดังต่อไปนี้(๑) รูปต่อแปลงเอกสารสิทธิที่นำมาจัดสรร(๒) รายละเอียดของที่สาธารณประโยชน์ที่อยู่ในที่ดินจัดสรรและที่ติดต่อกับที่ดินจัดสรร(๓) ข้อกำหนดเกี่ยวกับที่ดิน ทั้งของทางราชการและของเอกชน เช่น ภารจำยอมข้อบัญญัติของท้องถิ่นเป็นต้น(๔) หากที่ดินจัดสรรติดต่อกันหลายโครงการไม่ว่าแต่ละโครงการจะเป็นของผู้จัดสรรคนเดียวกันหรือหลายคนให้แสดงการเชื่อมต่อของโครงการ เช่น ถนน ระบบระบายน้ำ เป็นต้น ไว้ในแผนผังบริเวณรวมด้วยข้อ๑๐ แผนผังการแบ่งแปลงที่ดินต้องมีรายละเอียด ดังต่อไปนี้(๑) การแบ่งแปลงที่ดินแปลงย่อยเพื่อจำหน่ายให้ระบุประเภทการใช้ที่ดินเพื่อเกษตรกรรมแต่ละแปลง(๒) การแบ่งแปลงที่ดินเพื่อจัดทำสาธารณูปโภค บริการสาธารณะ และถนนข้อ๑๑ แผนผังระบบสาธารณูปโภคและบริการสาธารณะต้องมีรายละเอียด ดังต่อไปนี้(๑) ระบบไฟฟ้า (ถ้ามี)(๒) ระบบประปาหรือระบบส่งน้ำและแหล่งน้ำที่จะนำมาใช้ที่ดินจัดสรรในภาวะปกติและภาวะขาดแคลน(๓) ระบบระบายน้ำ(๔) ระบบบำบัดน้ำเสีย(๕) ระบบถนนและทางเท้า(๖) ระบบอื่น ๆ ที่เกี่ยวข้อง เช่น ระบบการสื่อสาร ระบบการรักษาความปลอดภัยเป็นต้นข้อ๑๒ แผนผังตามข้อ ๘, ๙, ๑๐ และ ๑๑ต้องแสดงรายละเอียดของสิ่งที่ปรากฏอยู่ในที่ดินจัดสรรในสภาพปัจจุบันและสภาพหลังจากการปรับปรุงและพัฒนาแล้วข้อ๑๓ รายละเอียดของสิ่งที่ต้องแสดงในแผนผังตามข้อ๑๒ ให้เป็นไปตามประกาศของคณะกรรมการจัดสรรที่ดิน และต้องจัดทำบนกระดาษขนาดมาตรฐาน A1 โดยมุมด้านล่างข้างขวาต้องแสดงดัชนีแผนผังที่ต่อกัน(ในกรณีที่ต้องแสดงแผนผังเกินกว่า ๑ แผ่น) ชื่อโครงการชื่อและที่ตั้งของสำนักงานผู้จัดสรรชื่อและลายมือชื่อของผู้ออกแบบและวิศวกรผู้คำนวณระบบต่าง ๆพร้อมทั้งเลขทะเบียนใบอนุญาตให้ประกอบวิชาชีพตามกฎหมายว่าด้วยวิชาชีพวิศวกรรมหรือสถาปัตยกรรมด้วยข้อ๑๔ ในการขออนุญาตจัดสรรที่ดินนอกจากหลักฐานและรายละเอียดที่ต้องแสดงตามความในมาตรา ๒๓แห่งพระราชบัญญัติการจัดสรรที่ดิน พ.ศ. ๒๕๔๓และกฎกระทรวงซึ่งออกตามความพระราชบัญญัติการจัดสรรที่ดิน พ.ศ. ๒๕๔๓ แล้วผู้จัดสรรต้องแสดงโครงการและวิธีการในการจัดสรรที่ดินเพื่อเป็นหลักฐานการดำเนินงานในเรื่องต่างๆ ดังนี้(๑) หลักฐานการอนุญาตหรือยินยอมจากทางราชการและของเอกชนผู้ดูแลรับผิดชอบแหล่งรองรับน้ำทิ้ง(ในกรณีต้องได้รับอนุญาตหรือยินยอม)(๒) หลักฐานผลการพิจารณารายงานการวิเคราะห์ผลกระทบสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อม (ในกรณีที่ต้องทำ)(๓) ในกรณีที่ใช้น้ำประปาจากการประปาส่วนภูมิภาคหรือการประปาส่วนท้องถิ่นต้องแนบหนังสือรับรองจากหน่วยงานนั้น ๆ ว่าสามารถให้บริการได้หากใช้ระบบประปาสัมปทานให้แสดงหลักฐานการได้รับสัมปทานประกอบกิจการประปาตามกฎหมายว่าด้วยการนั้น(๔) วิธีการปรับปรุง การถม การปรับแต่ง ระดับความสูงต่ำและวัสดุที่ใช้ถมที่ดินจัดสรรทั้งในส่วนที่จำหน่ายและส่วนสาธารณูปโภคเพื่อให้เกิดความเหมาะสมในการทำเกษตรกรรม(๕) วิธีการบำรุงรักษาสาธารณูปโภคและบริการสาธารณะ(๖) การเรียกเก็บค่าใช้บริการและค่าบำรุงรักษาบริการสาธารณะ(๗) สิทธิของผู้ซื้อการใช้หรือรับบริการจากบริการสาธารณะ(๘) ภาระผูกพันของผู้อื่นที่มีต่อที่ดินจัดสรร(๙)ข้อสัญญาในการใช้ประโยชน์ที่ดินแปลงย่อยที่ผู้ซื้อต้องปฏิบัติเพื่อประโยชน์ต่อชุมชนในเรื่องความสงบสุขความปลอดภัย ความสวยงาม ความเป็นระเบียบเรียบร้อยขนบธรรมเนียมประเพณีและการเพิ่มมูลค่าของที่ดินจัดสรร(๑๐) หลักฐานการอนุญาตหรือยินยอมของหน่วยงานอื่น (ถ้ามี) เช่นหนังสืออนุญาตให้เชื่อมทาง หนังสืออนุญาตให้ขุดเจาะน้ำบาดาล เป็นต้น(๑๑) ถ้าเป็นกรณีจำหน่ายที่ดินพร้อมพืช หรือ สัตว์ ให้ระบุประเภท หรือ ชนิดจำนวนอายุ และระยะเวลาการบำรุงรักษาหมวด ๓ขนาดและเนื้อที่ของที่ดินจัดสรร ข้อ๑๕ ขนาดของที่ดินจัดสรรแบ่งเป็นสองขนาดคือ(๑) ขนาดเล็ก จำนวนที่ดินแปลงย่อยเพื่อการจำหน่ายไม่เกินเจ็ดสิบเก้าแปลงหรือเนื้อที่ทั้งโครงการไม่เกินห้าร้อยไร่(๒) ขนาดใหญ่ จำนวนที่ดินแปลงย่อยเพื่อการจำหน่ายตั้งแต่แปดสิบแปลงขึ้นไปหรือเนื้อที่ทั้งโครงการเกินกว่าห้าร้อยไร่ข้อ๑๖ ที่ดินแปลงย่อยเพื่อการจำหน่ายต้องมีเนื้อที่แต่ละแปลงไม่ต่ำกว่าสองไร่โดยผู้ขอจัดสรรต้องจัดให้มีเนื้อที่เพื่อใช้ในการทำเกษตรกรรมไม่น้อยกว่าร้อยละเก้าสิบของพื้นที่แปลงย่อยแต่ละแปลงข้อ๑๗ การจัดสรรที่ดินข้อกำหนดนี้ห้ามมิให้ผู้จัดสรรแบ่งที่ดินเป็นแนวตะเข็บ เป็นเศษเสี้ยว หรือมีรูปร่างและขนาดที่ไม่สามารถใช้ประโยชน์ได้หมวด ๔การสาธารณสุข ข้อ๑๘ การกำจัดขยะมูลฝอยและการรักษาความสะอาดในที่ดินจัดสรรให้เป็นไปตามข้อบัญญัติท้องถิ่น หากไม่มีข้อบัญญัติเช่นว่านั้นให้ผู้จัดสรรแสดงรายละเอียดการจัดเก็บและการทำลายขยะมูลฝอยต่อคณะกรรมการหมวด ๕การรักษาคุณภาพสิ่งแวดล้อม ข้อ๑๙ ผู้จัดสรรต้องจัดให้มีระบบระบายน้ำตามความในหมวดนี้ข้อ๒๐ ระบบระบายน้ำเสียและน้ำฝนจากพื้นที่ของที่ดินจัดสรรโดยใช้ท่อหรือรางระบายน้ำต้องได้รับการออกแบบอย่างถูกต้องตามหลักวิชาข้อ๒๑ น้ำทิ้งที่ออกจากระบบระบายน้ำและระบบบำบัดน้ำเสียไปสู่แหล่งรองรับน้ำทิ้งเช่น คู คลอง เป็นต้น ต้องไม่ก่อให้เกิดความเสียหายต่อสิ่งแวดล้อมและต้องได้รับอนุญาตหรือความยินยอมจากหน่วยราชการหรือเจ้าของแหล่งรองรับน้ำทิ้งนั้นๆข้อ๒๒ ระบบระบายน้ำประกอบด้วย(๑) ท่อระบายน้ำ และบ่อพัก (พร้อมฝา)(๒) รางระบายน้ำ(๓) บ่อสูบน้ำหรือสถานีสูบน้ำ (ถ้ามี) ซึ่งต้องมีเครื่องสูบน้ำ ตะแกรงตักขยะและบริเวณกักเศษดินและทราย(๔) บ่อตรวจคุณภาพน้ำทิ้งประจำที่ดินแปลงย่อย(๕) บ่อตรวจคุณภาพน้ำทิ้งรวมของที่ดินจัดสรร ซึ่งต้องมีตะแกรงสำหรับตักขยะ(๖) บ่อผันน้ำ(๗) แหล่งรองรับน้ำทิ้งจากการระบายน้ำและจากระบบบำบัดน้ำเสีย(๘) ในกรณีที่ระดับน้ำสูงสุดของแหล่งรองรับน้ำทิ้งสูงกว่าระดับท่อน้ำบ่อสูบ หรือสถานีสูบน้ำให้ก่อสร้างบานประตูระบายน้ำข้อ๒๓ รายการคำนวณที่ต้องใช้ประกอบแผนผังระบบระบายน้ำต้องมีรายละเอียด ดังต่อไปนี้(๑) พื้นที่รองรับน้ำฝนหรือพื้นที่ระบายน้ำฝนลงสู่ท่อหรือรางระบายน้ำ(เป็นหน่วยตารางเมตร)(๒) ปริมาณน้ำที่จะเข้าสู่ท่อ หรือรางระบายน้ำ(เป็นหน่วยลูกบาศก์เมตรต่อวินาที)(๓) ขนาดท่อหรือรางระบายน้ำแต่ละบริเวณ(๔) ระดับความลาดเอียงของท่อ หรือรางระบายน้ำ(๕) ความเร็วของการไหลของน้ำในท่อ หรือรางระบายน้ำ(๖) ความลึกของท้องท่อหรือรางระบายน้ำ(๗) ขนาดท่อผันน้ำและท่อน้ำเข้าออกต้องให้ปริมาณน้ำที่เข้าระบบบำบัดน้ำเสีย (กรณีมีระบบบำบัดน้ำเสียรวม)และปริมาณน้ำฝนที่ผันออกสู่แหล่งรองรับน้ำทิ้งในฤดูฝนเป็นไปตามข้อ ๒๒ (๘)ข้อ๒๔ รายการคำนวณตามข้อ ๒๓ต้องจัดทำขึ้นตามมาตรฐานทางวิศวกรรมและสอดคล้องกับการคำนวณทางวิชาการที่สามารถตรวจสอบความเพียงพอและความมั่นคงแข็งแรงของวัสดุที่ใช้ในระบบได้โดยผู้คำนวณออกแบบต้องลงนามพร้อมใบอนุญาตเป็นผู้ประกอบวิชาชีพวิศวกรรมควบคุมข้อ๒๕ ผู้จัดสรรต้องทำแผนผังระบบระบายน้ำและรายการคำนวณทางวิชาการโดยมีรายละเอียด ดังต่อไปนี้(๑) ขนาดเส้นผ่าศูนย์กลางภายในของท่อระบายน้ำขนาดเล็กที่สุดไม่ต่ำกว่าหกสิบเซนติเมตรยกเว้นในกรณีเลือกใช้ระบบระบายน้ำเสียแยกจากระบบระบายน้ำฝน(๒)วัสดุที่เป็นท่อระบายน้ำต้องเป็นวัสดุที่ทนต่อการกัดกร่อนของน้ำเสียและน้ำฝนกับต้องสามารถรับน้ำหนักกดจากพื้นที่ด้านบนและน้ำหนักยานพาหนะที่สัญจรผ่านไปมาได้โดยไม่เสียหาย(๓) ระดับความเอียงลาดของท่อระบายน้ำหากท่อระบายน้ำมีขนาดเส้นผ่าศูนย์กลางหกสิบเซนติเมตรระดับความลาดเอียงต้องไม่ต่ำกว่าหนึ่งต่อหนึ่งพัน (๑:๑๐๐๐)และระดับความเอียงลาดนี้ ต้องต่อเนื่องกันไปทั้งระบบ(๔) การกำหนดประเภทเครื่องสูบน้ำ ปริมาตรบ่อสูบ สถานีสูบน้ำและระดับน้ำที่เครื่องสูบน้ำเริ่มหรือหยุดทำงาน ให้เป็นไปตามหลักวิชาการโดยระดับน้ำสูงสุดที่เครื่องสูบน้ำเริ่มทำงานต้องไม่เกินระดับกึ่งหนึ่งของท่อน้ำเข้า(๕) ระบบระบายน้ำต้องไม่พาดผ่านทางน้ำหรือแหล่งน้ำสาธารณะ เว้นแต่จะมีระบบพิเศษที่สามารถส่งน้ำผ่านไปได้โดยไม่ปนเปื้อนกับน้ำในทางน้ำหรือแหล่งน้ำสาธารณะ(๖) บ่อพักท่อระบายน้ำ ต้องมีประจำที่ดินแปลงย่อยทุกแปลงเว้นแต่ใช้ลำรางเป็นทางระบายน้ำ(๗) ในกรณีที่พื้นที่ของที่ดินจัดสรรมีระดับสูงต่ำต่างกันให้แสดงเส้นชั้นความสูงต่ำของพื้นที่แนวท่อระบายน้ำโดยมีช่วงห่างกันทุกระดับความสูงหนึ่งเมตรหรือน้อยกว่าและระดับของพื้นที่ที่จะปรับแต่งโดยการขุดหรือถมจากระดับเดิม(๘) แหล่งรองรับน้ำทิ้งที่ชัดเจน หากใช้ลำรางสาธารณะเป็นทางระบายน้ำให้แสดงภาพความกว้าง ความลึก ของลำรางสาธารณะจากที่ดินจัดสรรไปจนถึงแหล่งรองรับน้ำทิ้งข้อ๒๖ ในกรณีที่แยกระบบระบายน้ำเสียออกจากระบบระบายน้ำฝนให้แสดงแบบรายละเอียดและรายการคำนวณทางวิชาการของทั้งสองระบบแยกจากกันโดยแต่ละระบบต้องมีรายละเอียดตามข้อกำหนดนี้รวมทั้งต้องแสดงระดับและรูปตัดของทุกจุดที่มีการตัดผ่านหรือบรรจบกันของระบบทั้งสองข้อ๒๗ น้ำที่ผ่านการใช้จากทุกกิจกรรมในที่ดินจัดสรรให้ถือว่าเป็นน้ำเสียที่ต้องได้รับการบำบัดให้มีคุณสมบัติเป็นไปตามประกาศกระทรวงทรัพยากรธรรมชาติและสิ่งแวดล้อมเรื่อง กำหนดมาตรฐานควบคุมการระบายน้ำทิ้งจากที่ดินจัดสรร และกำหนดให้ที่ดินจัดสรรเป็นแหล่งกำเนิดมลพิษ ที่ต้องถูกควบคุมปล่อยน้ำเสียลงสู่แหล่งสาธารณะหรือออกสู่สิ่งแวดล้อมหรือกฎหมายอื่นที่ใช้บังคับจึงจะระบายลงสู่แหล่งรองรับน้ำทิ้งได้ข้อ๒๘ ผู้จัดสรรต้องจัดหาแหล่งน้ำที่มีคุณภาพเหมาะสมและเพียงพอตามความจำเป็นเพื่อใช้ประโยชน์ในที่ดินแปลงย่อยแต่ละประเภทและผู้จัดสรรต้องจัดหาแหล่งน้ำสำรองเพื่อให้ที่ดินแปลงย่อยมีน้ำใช้เพื่อเกษตรกรรมได้ตลอดปีหากแหล่งน้ำจากธรรมชาติหรือแหล่งน้ำจากชลประทานไม่เพียงพอข้อ๒๙ ผู้จัดสรรต้องจัดให้มีระบบส่งน้ำตามข้อ๒๘ ให้แก่ที่ดินแปลงย่อยทุกแปลง และต้องแสดงรายละเอียดของระบบส่งน้ำให้คณะกรรมการพิจารณาหมวด ๖ถนน สะพาน ป้ายสัญญาณ ข้อ๓๐ ขนาดของถนนภายในที่ดินจัดสรรต้องมีความกว้างของเขตทางและผิวจราจรเป็นสัดส่วนกับจำนวนที่ดินแปลงย่อยตามข้อกำหนดนี้ข้อ๓๑ ถนนภายในที่ดินจัดสรรขนาดเล็กต้องมีความกว้างของเขตทางและผิวจราจรดังต่อไปนี้(๑) ถนนสายหลักต้องมีความกว้างของเขตทางไม่ต่ำกว่าสิบเมตรและมีความกว้างของผิวจราจรไม่ต่ำกว่าแปดเมตร(๒) ถนนสายรองต้องมีความกว้างของเขตทางไม่ต่ำกว่าแปดเมตรและมีความกว้างของผิวจราจรไม่ต่ำกว่าหกเมตร สำหรับรองรับที่ดินแปลงย่อย จำนวนไม่เกินสิบแปลงถนนที่รองรับที่ดินแปลงย่อยเกินสิบแปลงให้มีความกว้างของเขตทางและความกว้างของผิวจราจร เช่นเดียวกับถนนสายหลักและถือว่าเป็นถนนสายหลักข้อ๓๒ ถนนภายในที่ดินจัดสรรขนาดใหญ่ต้องมีความกว้างของเขตทางและผิวจราจรดังต่อไปนี้(๑) ถนนสายหลักต้องมีความกว้างของเขตทางไม่ต่ำกว่าสิบสองเมตรและมีความกว้างของผิวจราจร ไม่ต่ำกว่าแปดเมตร(๒) ถนนสายรองต้องมีความกว้างของเขตทางไม่ต่ำกว่าแปดเมตรและมีความกว้างของผิวจราจรไม่ต่ำกว่าหกเมตร สำหรับรองรับที่ดินแปลงย่อยจำนวนไม่เกินสิบแปลงถนนที่รองรับที่ดินแปลงย่อยเกินสิบแปลงให้มีความกว้างของเขตทางและความกว้างของผิวจราจร เช่นเดียวกับถนนสายหลักและถือว่าเป็นถนนสายหลักข้อ๓๓ ถนนที่เป็นทางเข้าออกของที่ดินจัดสรรซึ่งบรรจบกับทางหลวงแผ่นดินหรือทางสาธารณะต้องมีความกว้างของเขตทางไม่น้อยกว่าเกณฑ์กำหนดตามข้อ๓๑ และข้อ ๓๒ เว้นแต่จะมีกฎหมายบัญญัติไว้เป็นอย่างอื่นข้อ๓๔ ถนนแต่ละสายต้องมีความยาวจากทางแยกหนึ่งถึงอีกทางแยกหนึ่งไม่เกินห้าร้อยเมตรข้อ๓๕ ถนนที่เป็นถนนปลายตันต้องจัดให้มีที่กลับรถทุกระยะไม่เกินหนึ่งร้อยเมตรและที่กลับรถต้องมีมาตรฐาน ดังต่อไปนี้(๑) ถ้าเป็นวงเวียน ต้องมีรัศมีความโค้งวัดถึงกึ่งกลางถนนไม่ต่ำกว่าหกเมตรและผิวจราจรกว้างไม่ต่ำกว่าสี่เมตร(๒) ถ้าเป็นรูปตัวที (T) ต้องมีความยาวสุทธิของไหล่ตัวทีด้านละไม่ต่ำกว่าห้าเมตร ทั้งสองด้านและผิวจราจรกว้างไม่ต่ำกว่าสี่เมตร(๓) ถ้าเป็นรูปตัวแอล (L) ต้องมีความยาวสุทธิของขาแต่ละด้านไม่ต่ำกว่าห้าเมตรและผิวจราจรกว้างไม่ต่ำกว่าสี่เมตร(๔) ถ้าเป็นรูปตัววาย (Y) ต้องมีความยาวสุทธิของแขนตัววายด้านละไม่ต่ำกว่าห้าเมตร ผิวจราจรกว้างไม่ต่ำกว่าสี่เมตรมุมตัววายต้องไม่เล็กกว่าหนึ่งร้อยยี่สิบองศาหากถนนปลายตันที่มีความยาวไม่เกินหนึ่งร้อยเมตรคณะกรรมการจะมีคำสั่งให้ผู้จัดสรรจัดทำที่กลับรถที่บริเวณปลายตันของถนนก็ได้ข้อ๓๖ ความสูงของหลังถนนภายในที่ดินจัดสรรผู้จัดสรรต้องก่อสร้างภายใต้หลักเกณฑ์ ดังต่อไปนี้(๑) ต้องสอดคล้องกับระบบระบายน้ำ(๒) ต้องมีระดับความสูงและมาตรฐานสอดคล้องกับถนนหรือทางสาธารณะที่เชื่อมต่อกับโครงการข้อ๓๗ ผิวจราจรของถนนภายในที่ดินจัดสรรต้องเป็นไปตามแบบมาตรฐานของกรมโยธาธิการและผังเมืองโดยก่อสร้างด้วยวัสดุอย่างใดอย่างหนึ่งดังนี้(๑) คอนกรีตเสริมเหล็ก(๒) คอนกรีตเสริมเหล็กปูทับด้วยวัสดุอื่น(๓) ยางแอสฟัสท์รองด้วยชั้นวัสดุพื้นทางที่มีความหนาและบดอัดจนมีความแน่น(๔) ลูกรังข้อ๓๘ สะพาน สะพานท่อ และท่อลอดภายในที่ดินจัดสรร ผู้จัดสรรต้องก่อสร้างตามหลักเกณฑ์ ดังต่อไปนี้(๑) ถนนที่ตัดข้ามทางน้ำสาธารณะซึ่งกว้างเกินกว่าห้าเมตรต้องทำเป็นสะพานตามแบบการก่อสร้างที่ได้รับอนุญาตจากทางราชการหรือเจ้าพนักงานตามที่กฎหมายกำหนด(๒) ถนนที่ตัดข้ามทางน้ำสาธารณะซึ่งกว้างเกินกว่าห้าเมตร ต้องทำเป็นสะพานหรือสะพาน ท่อ หรือใช้ท่อลอดตามแบบการก่อสร้างที่ได้รับอนุญาตจากทางราชการหรือเจ้าพนักงานตามที่กฎหมายกำหนดข้อ๓๙ ผู้จัดสรรต้องติดตั้งป้ายสัญญาณจราจรและอุปกรณ์สะท้อนแสงไฟให้เห็นได้ชัดตรงจุดที่เป็นเกาะกลางถนน วงเวียน ทางแยก ร่องหรือสันนูนขวางถนนทุกแห่งข้อ๔๐ คณะกรรมการมีอำนาจที่สั่งให้ผู้จัดสรรปรับเปลี่ยนแผนผังเช่น ขนาดเขตทางทิศทางเดินรถ ระดับความลาดชัน ทางเลี้ยว ที่จอดรถ ที่กลับรถส่วนประกอบของถนน และป้ายสัญญาณการจราจร เป็นต้นเพื่อความสะดวกต่อการคมนาคมความมั่นคงแข็งแรง ความปลอดภัย ความสวยงามความเป็นระเบียบ และการผังเมืองหมวด ๗สาธารณูปโภค ข้อ๔๑ หากผู้จัดสรรจัดให้มีระบบไฟฟ้าผู้จัดสรรต้องทำแผนผังที่ได้รับความเห็นชอบจากทางราชการหรือหน่วยงานที่ควบคุมเรื่องไฟฟ้าข้อ๔๒ หากผู้จัดสรรจัดให้มีระบบประปาต้องดำเนินการตามข้อกำหนดนี้ข้อ๔๓ ในกรณีที่ดินจัดสรรตั้งอยู่ในบริเวณที่การประปาส่วนภูมิภาคหรือการประปาส่วนท้องถิ่นสามารถให้บริการได้ผู้จัดสรรต้องดำเนินการติดต่อขอใช้น้ำประปาจากหน่วยงานนั้นข้อ๔๔ ในกรณีที่ดินจัดสรรตั้งอยู่นอกบริเวณตามข้อ๔๓ ผู้จัดสรรต้องทำระบบประปา หรือระบบน้ำสะอาดให้เพียงพอแก่การอุปโภคและต้องดำเนินการ ดังต่อไปนี้(๑) เสนอแบบก่อสร้างระบบผลิตน้ำประปาหรือระบบน้ำสะอาดกับแบบการก่อสร้างระบบจ่ายน้ำพร้อมทั้งรายละเอียดประกอบแบบการคำนวณโดยมีวิศวกรเป็นผู้ลงนามรับรองแบบ และรายการคำนวณดังกล่าวเพื่อขอความเห็นชอบจากคณะกรรมการ(๒) ถ้าใช้น้ำบาดาลหรือน้ำผิวดินในการผลิตน้ำประปาต้องขอรับสัมปทานการจัดจำหน่ายน้ำประปาจากหน่วยราชการที่รับผิดชอบตามกฎหมายว่าด้วยการสัมปทานให้เรียบร้อย ก่อนยื่นขออนุญาตทำการจัดสรรตามข้อกำหนดนี้หมวด ๘ผังเมือง ข้อ๔๕ การใช้ประโยชน์ในที่ดินจัดสรรภายในเขตผังเมืองให้อยู่ภายใต้บทบัญญัติของกฎหมายว่าด้วยการผังเมืองหมวด ๙พื้นที่ส่วนกลาง ระบบขนส่งนิติบุคคลหมู่บ้านจัดสรร ข้อ๔๖ ผู้จัดสรรต้องกันพื้นที่ในที่ดินจัดสรรไว้เพื่อเป็นพื้นที่ส่วนกลางสำหรับการจำหน่ายผลิตผลทางการเกษตร การสันทนาการ หรือการอื่น ๆ เป็นต้นไม่น้อยกว่าร้อยละสองของพื้นที่จัดจำหน่าย ทั้งนี้ ไม่ให้แบ่งแยกออกเป็นแปลงย่อยหลายแห่งเว้นแต่เป็นการกันพื้นที่แต่ละแห่งไว้ไม่ต่ำกว่า ๔ ไร่หากผู้จัดสรรประสงค์จะกันพื้นที่ส่วนกลางไว้มากกว่าหนึ่งแห่งผู้จัดสรรต้องกันพื้นที่แต่ละแห่งไว้ไม่น้อยกว่าสี่ไร่โดยจะต้องมีขนาดและรูปแปลงที่เหมาะสมและสะดวกแก่การใช้สอยข้อ๔๗ หากผู้จัดสรรจัดให้มีระบบขนส่งให้ผู้จัดสรรแสดงแผนการดำเนินการต่อคณะกรรมการด้วยข้อ๔๘ ในการประชุมจัดตั้งนิติบุคคลหมู่บ้านจัดสรรหรือนิติบุคคลตามกฎหมายอื่นเพื่อรับโอนทรัพย์สินของโครงการไปจัดการและดูแลบำรุงรักษาผู้จัดสรรต้องอำนวยความสะดวกในเรื่องเอกสารบัญชีรายชื่อผู้ซื้อที่ดินจัดสรรและสถานที่ประชุมให้กับผู้จัดประชุมตามสมควรข้อ๔๙ ในกรณีที่ผู้จัดสรรที่ดินรายใดมีความประสงค์จะให้มีการจัดตั้งนิติบุคคลหมู่บ้านจัดสรรหรือนิติบุคคลตามกฎหมายอื่นผู้จัดสรรที่ดินจะต้องจัดพื้นที่ให้เป็นที่ตั้งสำนักงานของนิติบุคคลหมู่บ้านจัดสรรหรือนิติบุคคลตามกฎหมายอื่นอย่างใดอย่างหนึ่ง ดังนี้(๑) ที่ดินเปล่าต้องจัดให้มีเนื้อที่ไม่น้อยกว่า ๒๐ ตารางวาและมีความกว้างไม่น้อยกว่า ๘.๐๐ เมตร ความยาวไม่น้อยกว่า ๑๐.๐๐ เมตรเว้นแต่ข้อบัญญัติของท้องถิ่นใดกำหนดไว้สูงกว่าก็ให้เป็นไปตามข้อบัญญัติของท้องถิ่นนั้นโดยตำแหน่งที่ดินให้มีเขตติดต่อกับสาธารณูปโภคอื่น ๆ เช่น ถนน พื้นที่ส่วนกลางสำหรับการจำหน่ายผลิตผลทางการเกษตรหรือการสันทนาการ และหรือสาธารณูปโภคอื่นที่ใช้ประโยชน์ลักษณะเดียวกัน(๒) ที่ดินพร้อมอาคาร ต้องมีเนื้อที่ไม่น้อยกว่า ๑๖ ตารางวามีความกว้างไม่น้อยกว่า ๔.๐๐ เมตร และมีพื้นที่ใช้สอยในอาคารไม่น้อยกว่า ๖๔ตารางเมตร(๓) พื้นที่ส่วนอื่นซึ่งผู้จัดสรรที่ดินได้จัดไว้เพื่อเป็นที่ตั้งสำนักงานของนิติบุคคลหมู่บ้านจัดสรรหรือนิติบุคคลตามกฎหมายอื่นแล้วเช่น สำนักงาน สโมสร เป็นต้น ต้องจัดให้มีพื้นที่ใช้สอย สำหรับสำนักงานของนิติบุคคลหมู่บ้านจัดสรรหรือนิติบุคคลตามกฎหมายอื่นในอาคารดังกล่าวไม่น้อยกว่า๖๔ ตารางเมตรอาคารดังกล่าวจะต้องอยู่บนที่ดินแปลงบริการสาธารณะในโครงการจัดสรรที่ดินและจะเก็บค่าใช้จ่ายสำหรับการใช้เป็นที่ตั้งสำนักงานของนิติบุคคลหมู่บ้านจัดสรรหรือนิติบุคคลตามกฎหมายอื่นไม่ได้ทั้งนี้ ไม่นับรวมถึงค่าใช้จ่ายสาธารณูปโภคสิ้นเปลืองข้อ๕๐ เมื่อตั้งนิติบุคคลหมู่บ้านจัดสรรหรือนิติบุคคลตามกฎหมายอื่นแล้วให้ถือว่าที่ดินดังกล่าวตามข้อ ๔๙ (๑) หรือที่ดินพร้อมอาคารตามข้อ ๔๙ (๒)เป็นสาธารณูปโภค ส่วนที่ดินที่เป็นที่ตั้งสำนักงานสโมสร ฯลฯผู้จัดสรรที่ดินต้องให้นิติบุคคลหมู่บ้านจัดสรรหรือนิติบุคคลตามกฎหมายอื่นถือกรรมสิทธิ์รวมในที่ดินเนื้อที่ไม่น้อยกว่า๒๐ ตารางวา และให้เป็นสาธารณูปโภคด้วยข้อ๕๑ ข้อกำหนดเรื่องการจัดพื้นที่ให้เป็นที่ตั้งสำนักงานของนิติบุคคลหมู่บ้านจัดสรรหรือนิติบุคคลตามกฎหมายอื่นในการจัดสรรที่ดินเพื่อเกษตรกรรมนี้ไม่ให้ใช้บังคับกับการจัดสรรที่ดินที่ได้ยื่นคำขออนุญาตไว้ก่อนข้อกำหนดนี้ใช้บังคับให้ไว้ ณ วันที่ ๒๒พฤษภาคม พ.ศ. ๒๕๕๐ประชา เตรัตน์ผู้ว่าราชการจังหวัดชลบุรีประธานกรรมการจัดสรรที่ดินจังหวัดชลบุรีโสรศ/จัดทำ๒๙ มิถุนายน ๒๕๕๐ศิรวัชร์/ปรับปรุง๘ มิถุนายน ๒๕๕๙[๑] ราชกิจจานุเบกษาเล่ม ๑๒๔/ตอนพิเศษ ๗๔ ง/หน้า ๘๘/๑๘ มิถุนายน ๒๕๕๐